/* KOM/2011/0641 v konečnom znení */ OZNÁMENIE KOMISIE EURÓPSKEMU PARLAMENTU A RADE NÁSTROJ PREDVSTUPOVEJ POMOCI (IPA)REVIDOVANÝ VIACROČNÝ ORIENTAČNÝ FINANČNÝ RÁMEC NA OBDOBIE ROKOV 2012 – 2013





Úvod Cieľom viacročného orientačného finančného rámca (ďalej len „MIFF“) pre nástroj predvstupovej pomoci (ďalej len „IPA“) je poskytnúť informácie o orientačnom rozdelení celkového objemu finančných prostriedkov nástroja IPA, ako ho navrhuje Komisia v súlade s článkom 5 nariadenia (ES) č. 1085/2006 o IPA. V podstate spája politický rámec súboru opatrení spojených s rozširovaním EÚ a rozpočtový postup. Pre každú krajinu čerpajúcu predvstupovú pomoc a pre program určený viacerým príjemcom sa v dokumentoch o viacročnom orientačnom plánovaní, na základe ktorých sa poskytuje predvstupová pomoc, zohľadňuje orientačné rozdelenie prostriedkov navrhované v MIFF. Rámec MIFF je postavený na pohyblivom trojročnom programovom cykle. Za normálnych okolností sa MIFF na roky N, N+1 a N+2 predkladá v poslednom kvartáli roka N–2 ako súčasť súboru opatrení spojených s rozširovaním a predstavuje návrh, ako preniesť politické priority vytýčené v tomto súbore opatrení do finančnej perspektívy, berúc pritom do úvahy celkový finančný rámec. Keďže rok 2013 je pre IPA posledným rozpočtovým rokom, tento MIFF sa týka len zmien plánovaných v ostatných dvoch rokoch súčasného viacročného finančného rámca, čiže v rokoch 2011 až 2013. Uvádza sa v ňom rozdelenie objemu prostriedkov predvstupovej pomoci v tomto období podľa jednotlivých krajín a podľa jednotlivých zložiek a je v ňom uvedený aj objem prostriedkov na program určený viacerým príjemcom a podporné výdavky. Podobne ako v minulých rokoch sa MIFF uverejňuje na základe aktuálneho statusu príslušných krajín, takže v tomto štádiu ním nie sú vopred určené žiadne rozhodnutia Rady o stanoviskách predkladaných spolu so súboru opatrení spojených s rozširovaním, ani o pravdepodobnom dátume pristúpenia ktorejkoľvek kandidátskej krajiny. Vzhľadom na to sa v MIFF zohľadňuje, že Čierna Hora v decembri 2010[1] získala status kandidátskej krajiny, ako aj predpokladaný dátum pristúpenia Chorvátska, ktorým je 1. júl 2013. V prípade potreby akýchkoľvek významných zmien a doplnení rámca MIFF pred najbližšou ročnou revíziou MIFF na jeseň 2012 Komisia vo vhodnom čase uverejní zmenené a doplnené znenie. Všeobecné politické priority predvstupového procesu sú vytýčené v prístupových a európskych partnerstvách, vo výročných správach o dosiahnutom pokroku a v dokumente o stratégii rozširovania, tvoriacich súčasť súboru opatrení spojených s rozšírením, ktoré sa každoročne predkladajú Európskemu parlamentu a Rade. Strategické finančné plánovanie ROZDELENIE FINANčNÝCH PROSTRIEDKOV MEDZI KRAJINY Pri rozdelení finančných prostriedkov na rok 2007 sa vychádzalo zo záväzku Komisie zabezpečiť, aby žiadna prijímajúca krajina nedostala v roku 2007 menej prostriedkov ako v roku 2006 a aby Bosna a Hercegovina a Albánsko nedostali menej prostriedkov, ako bol priemerný ročný objem prostriedkov, ktoré každá z týchto krajín dostala v rokoch 2004 až 2006. Záväzok pre Bosnu a Hercegovinu a Albánsko súvisí s tým, že väčšia časť finančných prostriedkov pre tieto krajiny bola poskytnutá v roku 2004. Sumy na rok 2008 a ďalšie roky boli vypočítané na základe výšky pridelených finančných prostriedkov v prepočte na obyvateľa, čo sa v minulosti používalo ako pomôcka na meranie potrieb a vplyvu. V súlade s tým objemy finančných prostriedkov v prepočte na obyvateľa pridelené jednotlivým potenciálnym kandidátskym krajinám západného Balkánu presiahli počas doby platnosti súčasného finančného rámca priemernú výšku pridelených prostriedkov v prepočte na obyvateľa dosiahnutú v rokoch 2004 až 2006 (23 EUR v cenách z roka 2004) v rámci programu CARDS. Celkové rozdelenie finančných prostriedkov medzi krajiny bolo dodržané s výnimkou Kosova[2], ktoré získalo z IPA viac finančných prostriedkov. V roku 2008 poskytol rozpočtový orgán 60 miliónov EUR v rámci širšej mobilizácie nových zdrojov na podporu stability a rozvoja Kosova. Na doplnenie bolo prevedených ďalších 60 miliónov EUR z nevyužitých rozpočtových prostriedkov na makrofinančnú pomoc (MFA). Ďalších 40 miliónov EUR bolo viazaných v roku 2009 v nadväznosti na konferenciu darcov, ktorá sa uskutočnila v júli 2008. Pre Chorvátsko a Bývalú juhoslovanskú republiku Macedónsko ako kandidátske krajiny je pridelená suma presahujúca 30 EUR na obyvateľa (ceny z roka 2004). Pre Chorvátsko zostáva táto úroveň zachovaná aj v danom období. Vzhľadom na to, že sa očakáva, že Chorvátsko pristúpi k EÚ 1. júla 2013, prídel prostriedkov pre túto krajinu z IPA sa zníži na polovicu pôvodne plánovanej sumy, a to s výnimkou prostriedkov na rozvoj vidieka, kde bude zachovaná plná pôvodne plánovaná výška prostriedkov na rok 2013. Komisia v súlade s bodom 29 Medziinštitucionálnej dohody o rozpočtovej disciplíne a riadnom finančnom hospodárení zo 17. mája 2006 predloží návrh revízie finančného rámca na rok 2013 hneď, ako bude podpísaná zmluva o pristúpení s touto krajinou. Pre Bývalú juhoslovanskú republiku Macedónsko sa objem prostriedkov v prepočte na obyvateľa naďalej zvyšuje a odráža minimálnu úroveň finančných prostriedkov potrebnú na vybudovanie zodpovedajúcej administratívy bez ohľadu na veľkosť tejto krajiny. Pre Čiernu Horu je objem prostriedkov na obyvateľa vyšší než pre potenciálne kandidátske krajiny a odráža minimálnu úroveň finančných prostriedkov potrebných na vybudovanie zodpovedajúcej administratívy bez ohľadu na veľkosť tejto krajiny. V prípade Turecka, berúc do úvahy veľkosť krajiny a jej schopnosť využiť prostriedky, nastáva v období rokov 2007 – 2013 postupný nárast pomoci v prepočte na obyvateľa. Pokiaľ ide o Island, táto krajina je vzhľadom na mieru súladu s právnymi predpismi EÚ, ktorú dosiahla v rámci svojej účasti na EHP, ako aj vzhľadom na ňou dosiahnutú úroveň hospodárskeho a sociálneho rozvoja, výnimkou medzi kandidátskymi krajinami. Z tohto dôvodu sa dohodlo, že Island dostane v rámci IPA pomoc výlučne len zo zložky I, ktorú riadi Komisia. Financovanie sa vzťahuje na obdobie troch rokov a začne v roku 2011. ROZDELENIE FINANčNÝCH PROSTRIEDKOV DO ZLOžIEK Nástroj predvstupovej pomoci (IPA) sa skladá z týchto piatich zložiek: I – prechodná pomoc a budovanie inštitúcií, II – cezhraničná spolupráca, III – regionálny rozvoj, IV – rozvoj ľudských zdrojov a V – rozvoja vidieka. Zložka I – prechodná pomoc a budovanie inštitúcií zahŕňa všetky opatrenia na budovanie inštitúcií a investície súvisiace s acquis . Pomáha krajinám prijímajúcim pomoc vybudovať administratívne a justičné kapacity a podľa priorít rieši opatrenia spolupráce, ktoré nie sú výslovne zahrnuté do iných zložiek. Zložka II – cezhraničná spolupráca je zameraná na podporu cezhraničných aktivít medzi krajinami prijímajúcimi pomoc a medzi krajinami prijímajúcimi pomoc a členskými štátmi. Okrem toho zahŕňa účasť príjemcov nástroja IPA na programoch nadnárodnej spolupráce v rámci EFRR alebo na programoch pre prímorské oblasti v rámci ENPI. Zložky III až V sú prístupné len pre kandidátske krajiny a ich cieľom je pripraviť tieto krajiny na programovanie, implementáciu a riadenie štrukturálnych fondov, Kohézneho fondu a prostriedkov určených na rozvoj vidieka po pristúpení, a to prostredníctvom čo najväčšieho priblíženia sa k metodike implementácie týchto fondov a riadenia týchto prostriedkov v rámci pravidiel poskytovania vonkajšej pomoci. Predovšetkým zložka III, regionálny rozvoj, sa usiluje o čo najväčšiu podobu s EFRR a Kohéznym fondom. Zložka IV, rozvoj ľudských zdrojov, pripravuje kandidátske krajiny na Európsky sociálny fond v rámci európskej stratégie zamestnanosti. Zložka V – rozvoj vidieka pomáha kandidátskym krajinám pripraviť sa na programy rozvoja vidieka financované z EÚ po vstupe do EÚ implementáciou predvstupovej pomoci prostredníctvom systémov, ktoré sa čo najviac podobajú na systémy vyžadované po pristúpení k EÚ. Pri rozdeľovaní finančných prostriedkov medzi jednotlivé zložky sa náležite prihliadalo na pripravenosť decentralizovaných riadiacich systémov potrebných na implementáciu tretej, štvrtej a piatej zložky v súčasných kandidátskych krajinách, ako aj na to, že je potrebné, aby financovanie druhej zložky pomoci, keďže sa týka cezhraničnej spolupráce s členskými štátmi, zodpovedalo financovaniu z Európskeho fondu v rámci položky 1b. ĎALšIE ROZDELENIE FINANčNÝCH PROSTRIEDKOV Podporné výdavky Tieto prostriedky pokrývajú administratívne náklady priamo spojené s implementáciou IPA. Finančné prostriedky na program určený viacerým príjemcom Cieľom programov určených viacerým príjemcom v rámci zložky I je dopĺňať národné programy a posilňovať multilaterálne vzťahy na západnom Balkáne a v Turecku. Táto stratégia sa zameriava na oblasti, ktoré boli označené za oblasti zásadného významu pre európsku integráciu a stabilitu v regióne, a na otázky, v súvislosti s ktorými je nutná spolupráca týchto krajín. Z týchto prostriedkov sú financované programy s regionálnym vplyvom a/alebo programy, pri ktorých je možné dosiahnuť úspory z rozsahu alebo dosahu, ak sa implementujú horizontálne vo viacerých prijímajúcich krajinách. Programy určené viacerým príjemcom podporujú okrem iného Regionálnu školu verejnej správy, Stredoeurópsku dohodu o voľnom obchode (CEFTA), Radu pre regionálnu spoluprácu, boj proti organizovanej trestnej činnosti, štipendiá programu ERASMUS a vysokoškolské vzdelávanie. Poskytujú tiež základ pre nástroj podpory občianskej spoločnosti, v ktorom sa kombinuje podpora z národných programov IPA, ako aj z programov IPA určených viacerým príjemcom. Budovanie inštitúcií pre krajiny západného Balkánu, Turecko a Island je podporované prostredníctvom nástroja TAIEX a finančné prostriedky sú prideľované na audity a hodnotenia regionálnych a národných programov, ako aj na informačné a komunikačné činnosti. Potreby investícií do malých a stredných podnikov, energetickej účinnosti a rozvoja infraštruktúry, ktoré sa realizujú v úzkej spolupráci s Európskou investičnou bankou a inými medzinárodnými finančnými inštitúciami, budú naďalej podporované z podstatnej časti prostriedkov pridelených na regionálne a horizontálne programy. Táto podpora sa bude koordinovať v rámci nového investičného rámca pre západný Balkán, ktorý bol vytvorený koncom roka 2009 s cieľom zlepšiť koordináciu a spoluprácu medzi darcami a medzinárodnými finančnými inštitúciami, ktoré na západnom Balkáne aktívne pôsobia. Od roku 2010 sa jedna z častí zložky II, a to účasť krajín na medzinárodných programoch EFRR „Stredozemie“ a „Juhovýchodná Európa“, v záujme zjednodušenia uplatňuje prostredníctvom mechanizmu určeného pre viacerých príjemcov. Vysvetlenie údajov v tabuľke Nasledujúca tabuľka obsahuje údaje v bežných cenách a v eurách . Sú v nej uvedené pridelené sumy rozčlenené podľa krajín a zložiek, ako aj prostriedky vyčlenené na program určený viacerým príjemcom a na podporné výdavky. Pre porovnanie sa uvádzajú konečné viazané rozpočtové prostriedky za predchádzajúce roky, ako aj aktualizované údaje za rok 2011. Revidovaný viacročný orientačný finančný rámec: rozdelenie finančných prostriedkov nástroja predvstupovej pomoci na obdobie rokov 2012 – 2013 podľa krajín a zložiek Zložka | 2007 | 2008 | 2009 | 2010 | 2011 | 2012 | 2013 | Kandidátske krajiny | CHORVÁTSKO | Prechodná pomoc a budovanie inštitúcií | 49 611 775 | 45 374 274 | 45 601 430 | 39 483 458 | 39 959 128 | 39 969 161 | 19 256 943 | Cezhraničná spolupráca | 9 688 225 | 14 725 726 | 15 898 570 | 15 601 136 | 15 869 158 | 16 442 542 | 8 499 192 | Regionálny rozvoj | 45 050 000 | 47 600 000 | 49 700 000 | 56 800 000 | 58 200 000 | 57 578 127 | 31 000 000 | Rozvoj ľudských zdrojov | 11 377 000 | 12 700 000 | 14 200 000 | 15 700 000 | 16 000 000 | 16 040 000 | 9 000 000 | Rozvoj vidieka | 25 500 000 | 25 600 000 | 25 800 000 | 26 000 000 | 26 500 000 | 26 151 182 | 27 700 000 | SPOLU | 141 227 000 | 146 000 000 | 151 200 000 | 153 584 594 | 156 528 286 | 156 181 012 | 95 456 135[3] | BÝVALÁ JUHOSLOVANSKÁ REPUBLIKA MACEDÓNSKO | Prechodná pomoc a budovanie inštitúcií | 41 641 613 | 41 122 001 | 39 310 500 | 36 917 068 | 28 803 410 | 27 209 161 | 27 941 228 | Cezhraničná spolupráca | 4 158 387 | 4 077 999 | 4 371 501 | 4 467 526 | 5 124 876 | 5 033 373 | 5 243 041 | Regionálny rozvoj | 7 400 000 | 12 300 000 | 20 800 000 | 29 400 000 | 39 300 000 | 41038532 | 51 800 000 | Rozvoj ľudských zdrojov | 3 200 000 | 6 000 000 | 7 100 000 | 8 400 000 | 8 800 000 | 10 380 000 | 11 200 000 | Rozvoj vidieka | 2 100 000 | 6 700 000 | 10 200 000 | 12 500 000 | 16 000 000 | 18 221 815 | 21 028 000 | SPOLU | 58 500 000 | 70 200 000 | 81 782 001 | 91 684 594 | 98 028 286 | 101 882 881 | 117 212 269 | Zložka | 2007 | 2008 | 2009 | 2010 | 2011 | 2012 | 2013 | ISLANDSKÁ REPUBLIKA | Prechodná pomoc a budovanie inštitúcií | 12 000 000 | 12 000 000 | 6 000 000 | SPOLU | 12 000 000 | 12 000 000 | 6 000 000 | ČIERNA HORA | Prechodná pomoc a budovanie inštitúcií | 27 490 504 | 28 112 552 | 29 832 179[4] | 29 838 823 | 29 843 599 | 16 346 471 | 5 238 958 | Cezhraničná spolupráca | 3 909 496 | 4 487 448 | 4 667 821 | 3 682 690 | 4 310 344 | 4 588 551 | 4 418 687 | Regionálny rozvoj | 8 000 000 | 15 200 000 | Rozvoj ľudských zdrojov | 2 800 000 | 2 957 077 | Rozvoj vidieka | 3 300 000 | 7 600 000 | SPOLU | 31 400 000 | 32 600 000 | 34 500 000 | 33 521 513 | 34 153 943 | 35 035 022 | 35 414 722 | TURECKO | Prechodná pomoc a budovanie inštitúcií | 256 702 720 | 256 125 297 | 239 550 810 | 217 809 826 | 231 268 023 | 227 499 161 | 246 281 891 | Cezhraničná spolupráca | 2 097 280 | 2 874 709 | 3 049 190 | 3 090 174 | 5 131 977 | 2 174 617 | 2 218 109 | Regionálny rozvoj | 167 500 000 | 173 800 000 | 182 700 000 | 238 100 000 | 293 400 000 | 356 836 341 | 378 000 000 | Rozvoj ľudských zdrojov | 50 200 000 | 52 900 000 | 55 600 000 | 63 400 000 | 77 600 000 | 83 930 000 | 96 000 000 | Rozvoj vidieka | 20 700 000 | 53 000 000 | 85 500 000 | 131 300 000 | 172 500 000 | 189 785 003 | 213 000 000 | SPOLU | 497 200 000 | 538 700 006 | 566 400 000 | 653 700 000 | 779 900 000 | 860 225 122 | 935 500 000 | Potenciálne kandidátske krajiny | ALBÁNSKO | Prechodná pomoc a budovanie inštitúcií | 54 318 790 | 65 237 756[5] | 71 360 000 | 84 200 000[6] | 84 301 650 | 84 290 995 | 87 446 037 | Cezhraničná spolupráca | 6 681 210 | 8 582 244 | 9 822 921 | 9 973 173 | 10 126 636 | 10 283 169 | 10 666 232 | SPOLU | 61 000 000 | 73 820 000 | 81 182 921 | 94 173 173 | 94 428 286 | 94 574 164 | 98 112 269 | BOSNA A HERCEGOVINA | Prechodná pomoc a budovanie inštitúcií | 58 136 394 | 69 854 783 | 83 900 000 | 100 688 099 | 102 681 861 | 102 670 995 | 106 870 228 | Cezhraničná spolupráca | 3 963 606 | 4 945 217 | 5 207 746 | 4 696 495 | 4 746 425 | 5 197 353 | 4 942 041 | SPOLU | 62 100 000 | 74 800 000 | 89 107 746 | 105 384 594 | 107 428 286 | 107 868 348 | 111 812 269 | SRBSKO | Prechodná pomoc a budovanie inštitúcií | 181 496 352 | 179 441 314 | 182 551 643 | 186 206 679 | 190 556 810 | 190 000 995 | 203 101 005 | Cezhraničná spolupráca | 8 203 648 | 11 458 686 | 12 248 357 | 11 751 753 | 11 322 790 | 12 097 244 | 11 630 694 | SPOLU | 189 700 000 | 190 900 000 | 194 800 000 | 197 958 432 | 201 879 600 | 202 098 239 | 214 731 699 | KOSOVO | Prechodná pomoc a budovanie inštitúcií | 68 300 000 | 184 700 000 | 106 100 000 | 66 100 000 | 66 900 000 | 65 870 995 | 70 712 269 | Cezhraničná spolupráca | 0 | 0 | 0 | 1 200 000 | 1 800 000 | 2 929 148 | 2 987 731 | SPOLU | 68 300 000 | 184 700 000 | 106 100 000 | 67 300 000 | 68 700 000 | 68 800 143 | 73 700 000 | Zložka | 2007 | 2008 | 2009 | 2010 | 2011 | 2012 | 2013 | PROGRAMY JEDNOTLIVÝCH KRAJÍN SPOLU | 1 109 427 000 | 1 311 720 006 | 1 305 072 668 | 1 397 306 900 | 1 553 046 687 | 1 638 664 931 | 1 687 939 363 | PROGRAMY URČENÉ VIACERÝM PRÍJEMCOM | Prechodná pomoc a budovanie inštitúcií | 129571000[7] | 137 736 644[8] | 188 867 536[9] | 141 706 551[10] | 186 269 100 | 176 246 613 | 177 845 477 | Cezhraničná spolupráca | 0 | 0 | 0 | 4 921 679 | 5 293 313 | 5 672 378 | 6 059 026 | PODPORNÉ VÝDAVKY | 44 793 000 | 51 950 000 | 47 648 000 | 47 393 000 | 52 183 900 | 55 410 600 | 84 500 000 | CELKOVÝ SÚČET | 1 263 200 000 | 1 501 406 650 | 1 541 588 204 | 1 591 328 130 | 1 796 793 000 | 1 875 994 522 | 1 956 343 866 | Sumy sú uvedené v eurách pri súčasných cenách. [1] Otvorenie zložiek III, IV a V pre Čiernu Horu je podmienené tým, že Rada a Európsky parlament prijmú navrhované zmeny a doplnenia nariadenia (ES) č. 1085/2006, predložené Komisiou [KOM(2011)446 z 20. júla 2011]. [2] V zmysle rezolúcie Bezpečnostnej rady OSN č. 1244/99. [3] 50 % prostriedkov pôvodne pridelených na zložky I až IV a 100 % prostriedkov pôvodne pridelených na zložku V. [4] Zahŕňa dodatočné prostriedky vo výške 1,2 mil. EUR, ktoré pochádzajú z predchádzajúcich programov. [5] Zahŕňa dodatočné prostriedky vo výške 3,12 mil. EUR, ktoré pochádzajú z predchádzajúcich programov. [6] Zahŕňa dodatočné prostriedky vo výške 1,5 mil. EUR, ktoré pochádzajú z predchádzajúcich programov. [7] Zahŕňa dodatočné prostriedky vo výške 20,6 mil. EUR, ktoré pochádzajú z predchádzajúcich programov. [8] Zahŕňa dodatočné prostriedky vo výške 2 mil. EUR, ktoré pochádzajú z predchádzajúcich programov. [9] Zahŕňa dodatočné prostriedky vo výške 22,8 mil. EUR, ktoré pochádzajú z predchádzajúcich programov. [10] V tomto údaji je zahrnuté zníženie o 29 mil. EUR v prospech nástroja potravinovej bezpečnosti, ktoré budú uhradené späť v roku 2011 (14 mil. EUR), 2012 (6 mil. EUR) a 2013 (9 mil. EUR). Prostriedky, ktoré budú uhradené späť v týchto rokoch, sa pridelia Islandu. Tento údaj zahŕňa aj dodatočné prostriedky vo výške 2,7 mil. EUR, ktoré pochádzajú z predchádzajúcich programov.